Komission direktiivi 2002/36/EY, annettu 29 päivänä huhtikuuta 2002, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY eräiden liitteiden muuttamisesta



Virallinen lehti nro L 116 , 03/05/2002 s. 0016 - 0026



Komission direktiivi 2002/36/EY, annettu 29 päivänä huhtikuuta 2002, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY eräiden liitteiden muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2002/28/EY(2), ja erityisesti sen 14 artiklan toisen kohdan c ja d alakohdan, sekä katsoo seuraavaa: (1) Olisi toteutettava toimenpiteitä yhteisön suojelemiseksi Anisogramma anomala (Peck) E. Müller-, Anoplophora glabripennis (Motschulsky)- ja Naupactus leucoloma Boheman -lajien haitallisilta organismeilta, joita tietojen mukaan ei ole vielä esiintynyt yhteisössä. (2) Nykyisiä Liriomyza bryoniae (Kaltenbach) -organismin vastaisia säännöksiä olisi muutettava rajoittamalla niiden soveltaminen Irlannin ja Yhdistyneen kuningaskunnan (Pohjois-Irlannin) suoja-alueelle, joilla vahvistetusti ei esiinny tätä organismia. (3) Liriomyza huidobrensis (Blanchard)- ja Liriomyza trifolii (Burgess) -organismien isäntäkasvien luetteloa olisi muutettava näiden haitallisten organismien ja niiden isäntäkasvien välisen suhteen ajantasaistetun tiedon huomioon ottamiseksi. (4) Koska lajien Bemisia tabaci Genn., Liriomyza sativae (Blanchard), Amauromyza maculosa (Malloch), Liriomyza huidobrensis (Blanchard), Liriomyza trifolii (Burgess) ja Thrips palmi Karny organismeja on esiintynyt jatkuvasti kauppatavaroissa, nykyisiä säännöksiä suojatoimenpiteistä niiden kulkeutumisen ja leviämisen estämiseksi jäsenvaltioissa olisi tehokkaamman suoja varmistamiseksi parannettava. (5) Näihin parannettuihin suojatoimenpiteisiin olisi kuuluttava kasvipassi yhteisöstä peräisin oleville kasveille tai kasvituotteille ja kasvien terveystodistus kolmansista maista peräisin oleville kasveille tai kasvituotteille. (6) Nykyisiä juurikkaan nekroottisen keltasuoniviruksen vastaisia säännöksiä olisi muutettava komission työryhmän päätelmien huomioon ottamiseksi, koska se on arvioinut tähän haitalliseen organismiin liittyvät kasvinsuojelulliset riskit yhteisön tunnustetuilla suojelluilla alueilla. (7) Nykyisiä Tilletia indica Mitra -taudinaiheuttajan vastaisia säännöksiä olisi muutettava tämän haitallisen organismin Etelä-Afrikassa esiintymistä koskevien ajantasaistettujen tietojen huomioon ottamiseksi. (8) Maltan ja Kyproksen erheellinen lukeminen muiksi kuin Euroopan maiksi olisi korjattava direktiivin 2000/29/EY liitteessä IV olevan A osan I jakson 34 kohdassa ja liitteessä V olevan B osan I jakson 7 kohdan b alakohdassa. (9) Muutokset ovat asianomaisten jäsenvaltioiden pyyntöjen mukaisia. (10) Tämän vuoksi direktiivin 2000/29/EY asiaa koskevat liitteet olisi muutettava vastaavasti. (11) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 2000/29/EY liitteet I, II, IV ja V tämän direktiivin liitteen mukaisesti. 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset mahdollisine seuraamuksineen 1 päivään huhtikuuta 2003 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa olennaiset kansalliset säännökset komissiolle viipymättä. Komissio antaa tästä tiedon muille jäsenvaltioille. 3 artikla Tämä direktiivi tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 29 päivänä huhtikuuta 2002. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 77, 20.3.2002, s. 23. LIITE 1. Lisätään liitteessä I olevan A osan I jakson a kohtaan uusi alakohta 4 alakohdan jälkeen: "4.1 Anoplophora glabripennis (Motschulsky)." 2. Lisätään liitteessä I olevan A osan I jakson a kohtaan uusi alakohta 16 alakohdan jälkeen: "16.1 Naupactus leucoloma Boheman". 3. Poistetaan liitteessä I olevan A osan II jakson a kohdasta 4, 5 ja 6 kohta. 4. Lisätään liitteessä I olevan B osan a kohdassa olevan 3 kohdan jälkeen uusi kohta: >TAULUKON PAIKKA>. 5. Lisätään liitteessä II olevan A osan I jakson c kohtaan seuraava kohta 1 alakohdan jälkeen: >TAULUKON PAIKKA>. 6. Lisätään liitteessä II olevan A osan II jakson a kohtaan seuraavat kohdat 7 alakohdan jälkeen: >TAULUKON PAIKKA> 7. Lisätään liitteessä IV olevan A osan I jaksoon uusi alakohta 11.2 alakohdan jälkeen: >TAULUKON PAIKKA>. 8. Korvataan liitteessä IV olevan A osan I jakson 32.1, 32.2 ja 32.3 kohta seuraavasti: >TAULUKON PAIKKA>. 9. Korvataan liitteessä IV olevan A osan I jakson 34 alakohdassa vasemmanpuoleinen sarake seuraavasti: >TAULUKON PAIKKA>. 10. Korvataan liitteessä IV olevan A osan I jakson 36.1 ja 36.2 kohta seuraavasti: >TAULUKON PAIKKA> 11. Korvataan liitteessä IV olevan A osan I jakson 40 alakohdassa oikeanpuoleinen sarake seuraavasti: >TAULUKON PAIKKA> 12. Korvataan liitteessä IV olevan A osan I kohdan 45 alakohta seuraavasti: >TAULUKON PAIKKA> 13. Annetaan liitteessä IV olevan A osan I jakson 45.1 kohdalle uusi numero 45.3. 14. Lisätään liitteessä IV olevan A osan I jakson 46 kohdan oikeanpuoleiseen sarakkeeseen viittaus liitteessä IV olevan A osan I jakson 45.2 ja 45.3 kohtaan. 15. Lisätään liitteessä IV olevan A osan I jakson 53 ja 54 kohdan vasemmanpuoleiseen sarakkeeseen "Etelä-Afrikka" kohdan "Pakistan" jälkeen. 16. Korvataan liitteessä IV olevan A osan II jakson 23 kohta seuraavasti: >TAULUKON PAIKKA>. 17. Korvataan liitteessä IV olevan B osan 20.2 kohta seuraavasti: >TAULUKON PAIKKA> 18. Korvataan liitteessä IV olevan B osan 22 kohta seuraavasti: >TAULUKON PAIKKA>. 19. Korvataan liitteessä IV olevan B osan 24 kohta seuraavasti: >TAULUKON PAIKKA> 20. Poistetaan liitteessä IV olevan B osan 25.1 kohta. 21. Korvataan liitteessä IV olevan B osan 25.2 kohta seuraavasti: >TAULUKON PAIKKA>. 22. Korvataan liitteessä IV olevan B osan 26 kohta seuraavasti: >TAULUKON PAIKKA>. 23. Korvataan liitteessä IV olevan B osan 30 alakohdassa keskimmäinen sarake seuraavasti: "a) Koneet on puhdistettu ja ne ovat vapaat maa-aineksesta ja kasvijätteistä silloin kun ne tuodaan tuotantopaikoille, joissa juurikkaita kasvatetaan; tai b) koneet tulevat alueelta, josta tiedetään, ettei siellä esiinny BNYVV-organismia." 24. Lisätään liitteessä V olevan A osan I jakson 2.1 kohtaan seuraavaa: "ja muut istutettaviksi tarkoitetut ruohomaisten lajien kasvit, ei kuitenkaan Gramineae-heimoon kuuluvat, lukuun ottamatta sipuleita, juurimukuloita, juurakoita, siemeniä ja mukuloita" 25. Korvataan liitteessä V olevan A osan II jakson 1.6 alakohta seuraavasti: "1.6 Beta vulgaris L. -kasvit, teolliseen jalostukseen tarkoitetut." 26. Korvataan liitteessä V olevan A osan II jakson 1.7 alakohta seuraavasti: "1.7 Maa-aines ja juurikkaasta peräisin oleva steriloimaton jäte (Beta vulgaris L.)." 27. Korvataan liitteessä V olevan A osan II jakson 2.1 alakohta seuraavasti: "2.1 Istutettaviksi tarkoitetut sukujen Begonia L. kasvit, lukuun ottamatta siemeniä, mukuloita ja juurimukuloita, ja istutettaviksi tarkoitetut lajien Euphorbia pulcherrima Willd., Ficus L. ja Hibiscus L. kasvit, lukuun ottamatta siemeniä." 28. Korvataan liitteessä V olevan B osan I jakson 2 kohta seuraavasti: "- Castanea Mill., Dendranthema (DC) Des. Moul., Dianthus L., Gypsophila L., Pelargonium l'Herit. ex Ait, Phoenix spp., Populus L., Quercus L., Solidago L. ja heimon Orchidaceae leikkokukat, - havupuut (Coniferales), - Acer saccharum Marsh., Pohjois-Amerikan maista, - Prunus L., Euroopan ulkopuolisista maista, - Sukujen Aster spp., Eryngium L., Hypericum L., Lisianthus L., Rosa L. ja Trachelium L. leikkokukat, Euroopan ulkopuolisista maista, - lehtivihannekset Apium graveolens L. ja Ocimum L." 29. Lisätään liitteessä V olevan B osan I jakson 3 kohdan ensimmäiseen luetelmakohtaan seuraavaa: "Momordica L. ja Solanum melongena L." 30. Korvataan liitteessä V olevan B osan I jakson 7 kohdan b alakohta seuraavasti: "Maa-aines ja kasvualusta kasvien mukana kiinteänä tai ei, kun se koostuu kokonaan tai osittain a kohdassa määritellystä aineksesta tai koostuu osittain mistä tahansa kiinteästä epäorgaanisesta aineksesta, jonka tarkoituksena on kasvien elinvoiman ylläpitäminen ja joka on peräisin seuraavista maista: - Kypros, Malta, Turkki, - Valko-Venäjä, Viro, Georgia, Latvia, Liettua, Moldova, Venäjä, Ukraina, - Euroopan ulkopuoliset maat lukuun ottamatta Algeriaa, Egyptiä, Israelia, Libyaa, Marokkoa ja Tunisiaa". 31. Korvataan liitteessä V olevan B osan II jakson 1 kohta seuraavasti: "1. Beta vulgaris L. -kasvit, teolliseen jalostukseen tarkoitetut." 32. Korvataan liitteessä V olevan B osan II jakson 2 kohdan seuraavasti: "2. Maa-aines ja juurikkaasta peräisin oleva steriloimaton jäte (Beta vulgaris L.)."